Etter en seier over Los Angeles Rams i uke 12 sikret Chiefs lagets tiende vinnende sesong på rad, som var en ny lagrekord. Med en seier over Houston Texans i uke 15 vant de divisjonstittelen i AFC West for syvende år på rad. Det ble også satt en lagrekord med en åttende strake tur til sluttspillet. Etter en seier over Denver Broncos i uke 17 forbedret de på fjorårets sesongresultat på 12–5. Med en seier over Las Vegas Raiders i uke 18 kombinert med at kampen mellom Cincinnati og Buffalo i uke 17 sikret de første seed i AFC. Chiefs spilte hjemme i sitt femte AFC Championship Game på rad, hvor de slo Cincinnati Bengals. I Super Bowl LVII slo de Philadelphia Eagles 38–35 i Chiefs’ tredje Super Bowl og andre Super Bowl-seier på fire år.